Diari Oficial de la Generalitat Valenciana


Sumari del DOGV 8028, del 27-04-2017 (2017/3522)

ACORD de 21 d'abril de 2017, del Consell, d'autorització de l'expedient de rescabalament 5/2017 i la imputació al pressupost de 2017 per obligacions contretes en 2016 i 2017 amb Kit Informática, SL.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8028

Data del DOGV
:   27-04-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3522


Data del document
:   21-04-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 21 d'abril de 2017, del Consell, d'autorització de l'expedient de rescabalament 5/2017 i la imputació al pressupost de 2017 per obligacions contretes en 2016 i 2017 amb Kit Informática, SL. [2017/3522]  
La Conselleria d'Hisenda i Model Econòmic ha tramitat l'expedient de rescabalament que consta en l'annex, a favor de l'empresa Kit Informàtica, SL, pel servei de guarda, custòdia, control d'entrada i eixida, manipulació i assegurament de material informàtic en magatzem de la Generalitat Valenciana, al llarg del període que comprèn des del 12 de desembre de 2016 al 20 de gener de 2017, per un import total de 8.591,00 euros (IVA inclòs), per obligacions de pagament contretes en els exercicis 2016 i 2017.  
Aquest expedient porta causa en la necessitat d'atendre el compliment de les obligacions econòmiques de la Generalitat en haver rebut satisfactòriament el servei prestat.  
D'acord amb l'article 39.5 de la Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades de l'expedient esmentat procedirà a tramitar-se d'acord amb el que disposa l'article 106 de l'esmentada llei, i a més, haurà de ser publicada en el Diari Oficial de la Generalitat Valenciana en el termini màxim de 10 dies.  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, correspon al conseller d'Hisenda i Model Econòmic sotmetre a l'autorització prèvia del Consell l'aprovació de l'expedient de rescabalament tramitat per l'esmentada conselleria.  
  
Per tot això, amb l'informe favorable de la Intervenció General de la Generalitat i a proposta del conseller d'Hisenda i Model Econòmic, el Consell, prèvia deliberació, en la reunió del 21 d'abril de 2017,  
  
  
  
ACORDA  
  
Primer  
Autoritzar l'aprovació de l'expedient de rescabalament a favor de l'empresa Kit Informática, SL (CIF E65540490) pel servei de guarda, custòdia, control d'entrada i eixida, manipulació i assegurament de material informàtic en magatzem de la Generalitat Valenciana, al llarg del període que comprèn des del 12 de desembre de 2016 al 20 de gener de 2017, per un import total de 8.591,00 euros (huit mil cinc-cents noranta-un euros) IVA inclòs, amb càrrec del programa pressupostari 99.29.15.887.99.5. del pressupost de despeses de la Generalitat de l'exercici 2017.  
  
Segon  
Autoritzar la imputació al pressupost corrent de les obligacions contretes durant l'exercici 2016, amb l'esmentada empresa.  
  
València, 21 d'abril de 2017  
  
La consellera secretària,  
MÓNICA OLTRA JARQUE